মোঃ সেতাউর রহমান (দিনাজপুর২৪.কম) ঠাকুরগাওয়ের রাণীশংকৈল উপজেলা অডিটোরিয়াম ভবনে ১৮ই ডিসেম্বর ইকো সোশ্যাল ডেভেলপমেন্ট অর্গানাইজেশ(ইএসডিও) আয়োজনে মাধ্যমিক বিদ্যালয় পর্যায়ে ক্রীড়া ও সাংস্কৃতিক প্রতিযোগিতার পুরস্কার বিতরণ করা হয়। পিকেএসপির ক্রীড়া ও সাংস্কৃতিকের আওতায় ঠাকুরগাও জেলা ব্যাপী মাধ্যমিক বিদ্যালয় পর্যায়ের অংশ হিসেবে শুদ্ধ ভাবে জাতীয় সংগীত, কবিতা আবৃতি, উপস্থিত বক্তব্য ও নবান্ন উৎসব প্রতিযোগিতা অনুষ্ঠিত হয়। এ সময় উপস্থিত ছিলেন বাংলা সাহিত্যের প্রভাষক প্রশান্ত বসাক, উপজেলা সহকারি মাধ্যমিক শিক্ষা কর্মকর্তা মোঃ বেলাল হোসেন,তদন্ত কর্মকর্তা মোঃ সালাউদ্দিন, ইএসডিও’র জোনাল ম্যানেজার আনোয়ার হোসেন, সিনিয়ার কো-অর্ডিনেটর আমিনুল ইসলাম, কর্মসূচী সংগঠক খোকন দাস প্রমুখ। প্রতিযোগিতা শেষে বিজয়ীদের মাঝে পুরস্কার বিতরণ করা হয়।